Diari Oficial de la Generalitat Valenciana


Sumari del DOGV 6010, del 11-05-2009 (2009/4904)

RESOLUCIÓ d'11 de març de 2009, del conseller de Sanitat, sobre la sol·licitud d'autorització d'una nova oficina de farmàcia segons el mòdul turístic en el municipi d'Orihuela.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6010

Data del DOGV
:   11-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4904


Data del document
:   11-03-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * Orihuela
    * procediment administratiu
    * farmacologia

RESOLUCIÓ d'11 de març de 2009, del conseller de Sanitat, sobre la sol·licitud d'autorització d'una nova oficina de farmàcia segons el mòdul turístic en el municipi d'Orihuela. [2009/4904]  
En execució de la sentència de data 25 de juny de 2008 de la Secció Quarta de la Sala Contenciosa Administrativa del Tribunal Suprem, dictada en el recurs de cassació número 4027/2005, interposat per Luis Sánchez Peña contra el silenci administratiu de la seua sol·licitud d'obertura d'una nova oficina de farmàcia en el municipi d'Orihuela, es tramita i es dicta esta resolució.  
L'expedient es va iniciar a instància de Luis Sánchez Peña, en data de 31 de març de 2001, a fi de sol·licitar l'autorització d'una nova oficina de farmàcia en el municipi d'Orihuela, segons el mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi d'Orihuela. Van formular un escrit d'oposició a la concessió de l'autorització sol·licitada Sergio Llopis Aznar, en nom i representació de Margarita González Vicente, Carmen Rueda Armengot en nom de M. José Sánchez Jara, M. Eugenia Parras Sánchez i Pilar Bañon Arnao, Antonio J. Martínez Mateo, Alfonso Zamora GarcÍa, Manuel Franco Tomás, Esperanza Martínez Jiménez i José Romualdo García Plá en nom de José M. Peñalva Martínez, M del Pino Salar Pomares, Alfredo Aparicio Grau i Alicia Ángeles Bellod López.  
A l'expedient aporta el certificat emés pel delegat provincial de l'INE a València sobre el nombre de vivendes referit a l'any 1991, que, com que efectua la petició l'any 2001, no es pot tindre en compte. A més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
En l'expedient consta un certificat emés pel delegat provincial de l'INE a València sobre la població oficial del municipi d'Orihuela referida a 01.01.2001, en què consta que la població és de 56.129 habitants.  
El municipi d'Orihuela comptava amb 27 oficines de farmàcia obertes al públic i amb 56.129 habitants, per la qual cosa s'excedix amb set oficines de farmàcia la proporció d'habitants/farmàcia que correspon al mòdul general.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i segons l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix que «per al càlcul de la població estacional es computen les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, i s'imputa a les vivendes de segona residència una capacitat de quatre habitants per vivenda», i tenint en compte que «per a això s'entén per segona residència els immobles classificats com a vivenda en què no figure com a empadronat cap habitant i que no s'hagen comptabilitzat com a allotjaments temporals», no acredita cap tipus d'allotjament temporal el peticionari.  
La Sra. Bañón Arnao aporta un certificat emés pel delegat provincial de l'INE a València sobre el nombre de vivendes no principals referit a l'any 1991, que no s'ha de computar perquè no es referix a l'any de la petició; però, en el cas que s'efectuara, els càlculs corresponents serien els següents:  
16.253 vivendes no principals x 4 habitants x 0,2 = 13.002 hab.  
Total = 13.002 hab.  
Pel tant, pel total dels hipotètics 13.002 habitants estacionals, segons el mòdul turístic, s'obtindrien 3 autoritzacions de nova oficina de farmàcia. No obstant això, la proporció d'habitants per farmàcia que correspon al mòdul general és excedida en 7 oficines de farmàcia i, si es pot admetre el certificat de vivendes no principals esmentat, les oficines de farmàcia obertes al públic en la data de la petició excedirien fins i tot en 4 les calculades, per la qual cosa esdevé obligada la denegació de la petició formulada pel Sr. Sánchez Peña. En conseqüència, resolc denegar l'autorització administrativa sol·licitada per Luis Sánchez Peña per a l'establiment d'una nova oficina de farmàcia en el municipi d'Orihuela segons el mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.  
Esta resolució s'ha de publicar i notificar a les persones interessades, amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptador a partir de l'endemà de la data de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, o potestativament un recurs de reposició en els termes que preveu l'article 116 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
València, 27 de març de 2009.- El conseller de Sanitat: Manuel Cervera Taulet.